Noteikumu projekta

„**Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu**”

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Epidemioloģiskās drošības likuma](http://likumi.lv/doc.php?id=52951) 38.1panta otrā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [Epidemioloģiskās drošības likuma](http://likumi.lv/doc.php?id=52951) 38.1panta otrā daļā noteikts, ka pirms tādas saimnieciskās darbības uzsākšanas, kura saistīta ar skaistumkopšanas (izmantojot fiziskās, fizikālās un ķīmiskās metodes), mākslīgā iedeguma, manikīra, pedikīra, friziera, publiskas lietošanas pirts, publiskas lietošanas peldbaseinu (turpmāk — skaistumkopšanas) un tetovēšanas, skarifikācijas, permanentā grima, mikropigmentācijas, pīrsinga (turpmāk — tetovēšanas) pakalpojumu sniegšanu un kurai Ministru kabinets noteicis higiēnas prasības, šo pakalpojumu sniedzējs paziņo par darbības uzsākšanu Veselības inspekcijai. Minētā prasība attiecināma arī uz īslaicīga pakalpojuma sniedzējiem Brīvas pakalpojuma sniegšanas likuma izpratnē. Latvijā nav izveidota skaistumkopšanas jomas uzņēmumu datu bāze un Veselības inspekcija nesaņem no minētiem uzņēmumiem paziņojumus par darbības uzsākšanu. Savukārt Valsts ieņēmumu dienesta (VID) un Uzņēmumu reģistra (UR) datu bāzēs iesniegtā informācija par skaistumkopšanas un tetovēšanas pakalpojumu sniedzējiem ir nepietiekoša. Minētajās datu bāzēs nav precīzas informācijas par pakalpojuma veidu, kā rezultātā Veselības inspekcijai šobrīd nav iespējams šīs datu bāzes izmantot pat tikai daļēji, un lūgt uzņēmējiem sniegt papildus nepieciešamo informāciju. Tāpat arī VID un UR datu bāzēs netiek prasīta informācija par to atbildīgo personu, kura tieši sniedz pakalpojumu un kurai ir atbilstoša izglītība. Minētās informācijas pieprasīšana no uzņēmējiem minētajām iestādēm būtu lieks administratīvais slogs, jo tā tām nav nepieciešama savu funkciju veikšanai. Veselības inspekcijai ir izveidots savs uzraudzības subjektu katalogs, kuros tā, īstenojot valsts uzraudzību par higiēnas prasību ievērošanu, veic plānveida kontroles atbilstoši gada uzraudzības programmai un kontroles pēc saņemtas informācijas, t.sk. pamatojoties uz fizisko personu  iesniegumiem. Taču šis subjektu katalogs nav uzskatāms par pilnvērtīgu un aktuālu visu skaistumkopšanas pakalpojumu sniedzēju Latvijā katalogu. Līdz ar to Veselības inspekcijas uzraudzības objektu katalogs tiek atjaunots konstatējot izmaiņas, veicot kontroli objektā vai fiksējot izmaiņas nejauši (piemēram, ievērojot jaunu objektu, esot ceļā vai informāciju (reklāmu) medijos un tml.).Kopumā Veselības inspekcija 2014.gadā veikusi **1171** kontroli skaistumkopšanas jomas uzņēmumos:1) **765** plānveida kontroles skaistumkopšanas jomā (t.sk. 25 sporta klubos, kuros tiek sniegti skaistumkopšanas pakalpojumi – pirtis, baseini, solāriji) un **1** tetovēšanas salonā, jo tikai no 01.01.2016. būs spēkā normatīvais akts, kas reglamentēs prasības tetovēšanas (un arī pīrsinga) pakalpojumu sniegšanai, šo pakalpojumu uzraudzība līdz šim tiek veikta pamatojoties uz 16.01.2001. MK noteikumiem Nr.22 „Noteikumi par higiēnas prasībām kosmētiskajiem kabinetiem”. 2) **376** priekšlikumu izpildes jeb atkārtotas kontroles, lai pārliecinātos par kontroles laikā uzdoto veicamo pasākumu izpildi un konstatēto pārkāpumu novēršanu. 3) **29** ārpusplāna kontroles saņemtu iesniegumu (sūdzību) gadījumā.  Ir īpaši svarīgi uzraudzīt skaistumkopšanas un tetovēšanas pakalpojumu sniedzējus, ņemot vērā, ka šie pakalpojumi ir saistīti ar paaugstinātu infekcijas slimību izplatīšanas risku, un, nenodrošinot higiēnas prasības, var būt viens no iemesliem C un B hepatītu, tuberkulozes un citu infekcijas slimību izplatīšanai. Tādēļ to uzraudzība no sabiedrības veselības viedokļa ir nozīmīga.Ministru kabineta noteikumu projekts „Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu” (turpmāk – MK noteikumu projekts) izstrādāts, lai veicinātu minētās problēmas risināšanu un paredz noteikt kārtību, kādā minēto jomu pakalpojumu sniedzēji paziņo par savas darbības uzsākšanu. Projekts nosaka, ka pakalpojuma sniedzējs aizpilda noteikta parauga veidlapu un to iesniedz Veselības inspekcijai, informējot par pakalpojuma sniegšanas veidu, vietu, savu kontaktinformāciju, kā arī apliecinot darbinieku izglītības atbilstību prasībām, ja tādas ir noteiktas higiēnas jomu regulējošos normatīvajos aktos. Ja informācija mainās, pakalpojuma sniedzēja pienākums ir arī par izmaiņām paziņot Veselības inspekcijai.Minētā paziņošana neradītu nesamērīgu administratīvo slogu uzņēmējiem, tajā pašā laikā dodot iespēju Veselības inspekcijai, konstatējot higiēnas prasību pārkāpumus, efektīvāk ar to cīnīties, jo tādu pārkāpumu gadījumā, kad nepieciešama darbības apturēšana, uz darbības apturēšanas laiku līdz pārkāpumu novēršanai informācija par to arī tiktu norādīta paziņojušo sarakstā Veselības inspekcijas mājas lapā, un līdz ar to gan iespējamie pakalpojuma ņēmēji, gan citas institūcijas (Uzņēmumu reģistrs, Valsts ieņēmumu dienests) būtu informēti, ka darbība ir apturēta.47Līdz ar paziņošanu par pakalpojuma uzsākšanu, būs nodrošināta informācija par skaistumkopšanas un tetovēšanas pakalpojumu sniedzējiem un tā būs pieejama sabiedrībai, dodot iespēju izvēlēties veselībai drošus pakalpojumus. Papildus minētajam, tiks paplašināts un aktualizēts Veselības inspekcijas uzraudzības subjektu skaits, tā nodrošinot aptverošāku un pilnīgāku visu Latvijas skaistumkopšanas un tetovēšanas pakalpojumu sniedzēju uzraudzību, veicot normatīvajos aktos noteikto higiēnas prasību ievērošanas kontroli un mazinot riskus sabiedrības veselībai.  |
| 3. | Projekta izstrādē iesaistītās institūcijas | Projekts izstrādāts sadarbībā ar Veselības inspekciju. |
| 4. | Cita informācija | 2014.gada 4.jūlijā notika diskusija ar Ekonomikas ministriju, Finanšu ministriju, Valsts ieņēmumu dienestu un Veselības inspekciju, kuras laikā tika secināts, ka labākais risinājums situācijas uzlabošanai būtu minēto pakalpojumu sniedzējiem pirms darbības uzsākšanas par to paziņot Veselības inspekcijai. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesību subjekti, kuru darbības veids ir pakalpojumu sniegšana patērētājiem un kura darbības vai izmantojamo iekārtu darbības dēļ var plaši izplatīties infekcijas slimības vai kura darbība ir saistīta ar veselību ietekmējošo faktoru kaitīgo iedarbību un kurš ir pakļauts epidemioloģisko drošību regulējošo normatīvo aktu prasībām.Tie ir saimnieciskās darbības veicēji, kuru darbība ir saistīta ar sekojošu pakalpojumu sniegšanu: * skaistumkopšana (izmantojot fiziskās, fizikālās un ķīmiskās metodes); mākslīgais iedegums (solāriji);
* manikīrs, pedikīrs;
* frizieris;
* publiskas lietošanas pirtis;
* publiskas lietošanas peldbaseini;
* tetovēšana, skarifikācija;
* permanentais grims, mikropigmentācija;
* pīrsings.

Šobrīd Veselības inspekcijas rīcībā ir informācija par apmēram 3000 paaugstināta riska subjektiem, kam saskaņā ar Epidemioloģiskās drošības likumu būtu jāsniedz paziņojums par savu darbību. Potenciāli skaits varētu būt lielāks (virs 4000), jo Veselības inspekcijas rīcībā nav informācijas par mobilo pakalpojumu sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Projekta realizēšana nodrošinās aptverošāku un pilnīgāku visu Latvijas skaistumkopšanas un tetovēšanas pakalpojumu sniedzēju uzraudzību, veicot normatīvajos aktos noteikto higiēnas prasību ievērošanas kontroli un mazinot riskus sabiedrības veselībai, kas atsvērs paziņošanas prasības radīto administratīvo slogu, kā arī nodrošinās godīgas konkurences veicināšanu. |
| 3. | Administratīvo izmaksu monetārs novērtējums |  Skaistumkopšanas un tetovēšanas pakalpojumu sniedzējiem administratīvās izmaksas gada laikā nepārsniegs 200 euro fiziskām personām un 2000 euro juridiskām personām.Veselības inspekcijai administratīvās izmaksas, apstrādājot saņemto informāciju, būs sekojošas: Katra pieteikuma apstrādei un datu ievadei darbinieks un nodaļas vadītājs patērēs vidēji 21 min. Lielākais apjoms būs pirmajā gadā, kad jāpieņem aptuveni 4000 paziņojumi: 1. 2016.gads: C = (5,57 x 0,33 + 7,91 x 0,02) x (4000 x 1) = 2,00 x 4000= 8 000,00 *euro.*

Pēc tam ik gadu tiek plānoti 1000 paziņojumi vai izmaiņu pieprasījumi: 1. 2017.gads un turpmāk: C = (5,57 x 0,33 + 7,91 x 0,02) x (1000 x 1) = 2,00 x 1000= 2 000,00 *euro.*
 |
| 4. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (latos) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  21500 |  3225 |
| 2.1. valsts pamatbudžets |  0 |  0 |  0 |  21500 |  3225 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  -21500 |  -3225 |
| 3.1. valsts pamatbudžets |  0 |  0 |  0 |  -21500 |  -3225 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |  0 |  0 | 0 | 0 |
|   |   |   |   |
|   |   |   |   |
| 5. Precizēta finansiālā ietekme: | X |  0 | 0  |  -21500 |  -3225 |
| 5.1. valsts pamatbudžets |  0 | 0  |  -21500 |  -3225 |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Tiesiskais regulējums Inspekcijai rada papildus izmaksas saistībā informācijas pieņemšanas, apstrādes un uzglabāšanas pienākumiem, nepieciešams veikt arī būtiskus uzlabojumus e-pakalpojumu sniegšanā: lai atvieglotu administratīvo slogu minētajiem pakalpojumu sniedzējiem, kas ir saistīts ar Epidemioloģiskās drošības likumā uzlikto pienākumu paziņot par darbību, un efektivizētu paziņojumu apstrādi uzraudzības un sabiedrības informētības vajadzībām, nepieciešams elektronizēt paziņojuma sniegšanu (e-pakalpojums portālā www.latvija.lv) un attiecīgi automatizēt to apstrādi, lai nodrošinātu datu saņemšanu Veselības inspekcijā. Kā arī, lai nodrošinātu sabiedrības informēšanu, jāveic papildinājumi informatīvajā pakalpojumā „Veselības inspekcijas uzraudzības objektu katalogs”, tādējādi nodrošinot, ka Inspekcija tīmekļa vietnē (www.vi.gov.lv) ir pieejama informācija par skaistumkopšanas un tetovēšanas pakalpojuma sniedzējiem. Tā kā Ministru kabinets, skatot jautājumu par papildu finansējuma piešķiršanu neatliekamu pasākumu īstenošanai 2016. - 2018.gadam iekļaušanai likumprojektā “Par vidējā termiņa budžeta ietvaru 2016., 2017. un 2018.gadam”, nav skatījis jautājumu par papildu finansējuma piešķiršanu Veselības ministrijai noteikumu projektā paredzēto pasākumu īstenošanai 2016.gadam, papildu valsts budžeta finansējuma plānošana 2016.gadam nav paredzēta un noteikumu projektā paredzētie pasākumi tiks nodrošināti Veselības ministrijai piešķirto valsts budžeta līdzekļu ietvaros. Lai veiktu informācijas pieņemšanu, apstrādi un uzglabāšanu efektīvi un mūsdienu prasībām atbilstoši, kā lai arī nodrošinātu sabiedrības informēšanu, jautājums par papildu valsts budžeta līdzekļu piešķiršanu e-pakalpojuma uzlabošanai 2017.gadam un turpmākajiem gadiem izskatāms Ministru kabinetā likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas un izskatīšanas procesā.Plānotās izmaksas (2017.-2019.g.): *27 950 euro (2017.g. - 21500 euro, 2018.g. - 3225 euro, 2019.g. - 3225 euro)*. Valsts budžeta programma, no kuras plānots finansēt jauno politikas iniciatīvu – 46.00. 00 „Veselības nozares uzraudzība” 46.01.00„Uzraudzība un kontrole”. Ievērojot to, ka e-pakalpojums elektronizēta paziņojuma sniegšanai (portālā [www.latvija.lv](http://www.latvija.lv)) būs, un informatīvais pakalpojumus „Veselības inspekcijas uzraudzības objektu katalogs” ir Vienotās uzraudzības informācijas sistēmas (VUIS) sastāvdaļas, kā arī informācijas automātiska apstrāde notiks VUIS, uzturēšanas izdevumu noteikšanai par pamatu tika ņemts 2013.gada veiktais iepirkums un noslēgtais līgums "VUIS uzturēšana un uzlabojumi": vidēji viena uzturēšanas cilvēkstunda izmaksā 35 EUR (t.i., 30 līdz 39 EUR atkarībā no iesaistītās personas lomas, piem., testētājs, programmētājs, sistēmanalītiķis u.c.). Līguma ietvaros pieprasīto izmaiņu vienas izstrādes vidējais stundu patēriņš ir 24 cilvēkstundas, kas nozīmē, ka vienu vidējas sarežgītības izmaiņu veikšana izmaksā 840 EUR. Jauna e-pakalpojuma vai būtiska esošo e-pakalpojumu papildināšana aizņem55 cilvēkdienas x 250 euro par 1 cilvēkdienu, kas kopā izmaksā 13 750 EUR. Jauna rīka informācijas publicēšanai – VI uzraudzības objektu kataloga izveidošana aizņem31 cilvēkdienu x 250 euro par 1 cilvēkdienu, kas kopā izmaksā 7 750 EUR.Vidējās izmaksas tiek norādītas, ievērojot to, ka vienu izmaiņu izmaksas ir atkarīgas no veicamās programmēšanas sarežģītības pakāpes, kas ietekmē gan patērējamās cilvēkstundas, gan iesaistīto personu lomas. Uzturēšanas izdevumus ir nepieciešams paredzēt gan ievērojot to, ka e-pakalpojuma darbināšana portālā [www.latvija.lv](http://www.latvija.lv) rada atkarību no izmaiņām portālā un valsts informācijas sistēmu savietotājā, kā arī ciešu saistību ar VUIS pamatfunkcionalitāti uzraudzības plānošanai un veikšanai. Detalizēts aprēķinu atšifrējums un to sadalījums pa ekonomiskās klasifikācijas kodiem:2017. gadā:Datorprogrammatūras VUIS papildinājumi, izveidojot jaunu e-pakalpojumu vai būtiski papildinot esošo e-pakalpojumu 13 750 EUR (55 cilvēkdienas x 250 euro par 1 cilvēkdienu) (EKK 2251);VUIS papildinājumi, izveidojot jaunu rīku informācijas publicēšanai – VI uzraudzības objektu katalogu 7 750 EUR (31 cilvēkdiena x 250 euro par 1 cilvēkdienu) (EKK 2251).Kopā: EKK 2251 – 21 500 EUR.2018. gadā un ik gadu:Izstrādātās funkcionalitātes uzturēšana (15% no izstrādes izmaksas) sastāda 3 225 EUR (EKK 2251).Kopā: EKK 2251 – 3 225 EUR. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājums par papildus valsts budžeta līdzekļu piešķiršanu Veselības ministrijai skaistumkopšanas un tetovēšanas pakalpojuma sniedzēju paziņošanas nodrošināšanai 2017. gadā *21500 euro* apmērā un turpmāk ik gadu 3225 *euro* apmērā skatāms Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildus finansējuma pieprasījumiem likumprojekta „Par valsts budžetu 2017.gadam” un likumprojekta „Par vidēja termiņa budžeta ietvaru 2017., 2018. un 2019.gadam” sagatavošanas un izskatīšanas procesā. |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par publisko apspriešanu un lūgums sniegt viedokli par projektu nosūtīti Baltijas Solāriju Studiju Asociācijai, Latvijas Kosmētiķu un kosmetologu asociācijai, Latvijas Apvienotajai frizieru arodbiedrībai, Latvijas Manikīra un pedikīra speciālistu asociācijai, tetovēšanas un mikropigmentēšanas speciālistiem. |
| 2. | Sabiedrības līdzdalība projekta izstrādē | 2015. gada 24. martā projekts publiskajai apspriešanai publicēts Veselības ministrijas mājas lapas sadaļā „Sabiedrības līdzdalība”. |
| 3. | Sabiedrības līdzdalības rezultāti | Publiskās apspriešanas laikā priekšlikumi netika saņemti. Elektroniski tika saņemts atbalsts no Latvijas Kosmētiķu un Kosmetologu asociācijas valdes. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesiskais regulējums Veselības inspekcijai rada papildus izmaksas saistībā ar informācijas pieņemšanas, apstrādes un uzglabāšanas pienākumiem. Noteikumu projektu plānots īstenot esošo amata vietu skaita ietvaros. |
| 3. | Cita informācija | Nav |

Anotācijas IV. sadaļa, V. sadaļa - projekts šo jomu neskar.

Veselības ministrs G.Belēvičs

Vīza: Valsts sekretāre S.Zvidriņa

03.11.2015. 15:42

2091

A.Segliņa, 67876102

anita.seglina@vm.gov.lv